作者：陈人杰
词牌/韵律：沁园春

paragraphs: 塞外江山，如此萧条，可堪别离。
纵虹桥烟浪，要君怀古，凤城风雨，奈我相思。
玉茧挥诗，金鲸泻酒，件件清狂分付谁。
长安市，有几多心事，岁老相期。
春风渐到梅枝。
算我辈荣枯应似之。
莫提携剑铗，悲歌一曲，摩挲髀肉，清泪双垂。
话到辛酸，居然慷慨，跃马岁年心自知。
君行矣，有广平东阁，堪著男儿。